Kui ma Kallega ükskord ammu jaanuaris tuttavaks sain, siis  elas ta pisikeses 1-toalises Mustamäe korteris. Kui mina- kõik on võimalik ja kõike saab- suhtumisega, tema ellu tormasin, siis juba juulikuus kirjutas tema pangas alla lepingule ja vahetas oma korteri koos pisikese laenuga maja vastu Nõmmel. Tubli perenaine kolis ka kohe varsti sinna majja. Selle kümne aasta jooksul, mis me seal elasime, sai järejst iga ruut tehtud oma käe ja maitse järgi. Samamoodi on Kalle ju koos selle Nõmme majaga minu elus olnud. Isegi meie pulmatordi sõime me oma aias. Kui me sealt  ära kolisime, siis võtsin aiast oma lemmiktaimed ja põõsad kaasa ning said teised siia uude koju vanasse maasikapeenrasse oma aega ootama jäetud.